recursal/SuperWikiNEXT-32B huggingface dataset:
**டேலி தாம்சன்** (Daley Thompson) என்று அழைக்கப்படும் பிரான்சிஸ் மோர்கன் அயோடலே தாம்சன், (பிறப்பு: 1958 சூலை 30  ) இவர் ஓர் ஆங்கில முன்னாள் டெகத்லான் வீரராவார். 1980 மற்றும் 1984 ஆம் ஆண்டுகளில் நடந்த ஒலிம்பிக் போட்டிகளில் டெகத்லானில் தங்கப் பதக்கத்தை வென்றார். மேலும் இந்த நிகழ்விற்கான உலக சாதனையை நான்கு முறை முறியடித்தார். 

நான்கு உலக சாதனைகள், இரண்டு ஒலிம்பிக் தங்கப் பதக்கங்கள், மூன்று பொதுநலவாய விளையாட்டுப் பட்டங்கள், உலகப் போட்டிகள், ஐரோப்பியப் போட்டிகள போன்றவற்றில் வெற்றி பெற்ற இவர், எல்லா காலத்திலும் மிகப் பெரிய டெகத்லான்களில் ஒருவராக கருதப்படுகிறார்.

ஆரம்ப வாழ்க்கை
--------------

இவர், லண்டனின் நாட்டிங் ஹில்லில் ஒரு பிரிட்டிசு நைஜீரிய தந்தையின் இரண்டாவது மகனாகப் பிறந்தார். இவரது தந்தை இலண்டனில் ஒரு வாடகை வாகன நிறுவனத்தை நடத்தி வந்தார். இவரது தாய் இலிடியா இசுக்கொட்லாந்தைச் சேர்ந்தவராவார்.  இவருக்கு ஆறு வயதாக இருந்தபோது, இவரது தந்தை இவர்களின் குடும்பத்தைவிட்டு வெளியேறினார். ஏழு வயதில், இவரது தாய் இவரை சசெக்ஸின் போல்னியில் உள்ள பார்லி குளோஸ் உறைவிடப் பள்ளிக்கு அனுப்பினார். இவரது முதல் லட்சியம் ஒரு தொழில்முறை கால்பந்து வீரராக மாற வேண்டும் என்பதேயாகும். ஆனால் பின்னர் இவர் தனது ஆர்வங்களை தடகளத்திற்கு மாற்றிக் கொண்டார்.

தடகளம்
------

ஆரம்பத்தில், இவர் ஹேவர்ட்ஸ் ஹீத் சங்கத்தின் உறுப்பினராக இருந்தார். ஆனால் இவர் 1975 இல் இலண்டனுக்குத் திரும்பியபோது, நியூஹாம், எசெக்ஸ் பீகிள்ஸ் போன்ற தடகள சங்கத்தில் சேர்ந்து, ஒரு விரைவோட்ட வீரராகப் பயிற்சி பெற்றார். இவருக்கு பாப் மோர்டிமர் என்பவர் பயிற்சியளிக்கத் தொடங்கினார். அவர் இவரை டெகத்லானுக்கு முயற்சி செய்ய பரிந்துரைத்தார். இவர் அந்த ஆண்டின் பிற்பகுதியில் வேல்சின் கும்பிரான் என்ற நகரத்தில் தனது முதல் டெகத்லானில் போட்டியிட்டார். இவர் தனது அடுத்த போட்டியில் வென்றார். 1976 ஆம் ஆண்டில், மாண்ட்ரீல் ஒலிம்பிக் போட்டிகளில் 18 வது இடத்தில் இருந்தார். அடுத்த ஆண்டு, இவர் ஐரோப்பிய இளையோர் பட்டத்தை வென்றார். 1978 இல் இவரது மூன்று பொதுநலவாய விளையாட்டுப் போட்டிகளில் முதல் இடத்தைப் பிடித்தார். 1979 ஆம் ஆண்டில், இவர் அந்த ஆண்டின் டெகத்லானை முடிக்கத் தவறிவிட்டார். ஆனால் இங்கிலாந்தில் நடந்த போட்டிகளில் நீளம் தாண்டுதலில் வென்றார்.

தனிப்பட்ட வாழ்க்கை
------------------

இவருக்கு லிசா என்பவருடன் திருமணம் நடந்து இரண்டு குழந்தைகளும், முன்னாள் மனைவி திரிசுடன் மூன்று குழந்தைகளும் உள்ளனர்.

குறிப்புகள்
-----------

1. 1 2  "Daley Thompson". *Sports-Reference.com*. Sports Reference LLC. 22 May 2015 அன்று பார்க்கப்பட்டது. "காப்பகப்படுத்தப்பட்ட நகல்". Archived from the original on 2015-05-22. 2020-09-02 அன்று பார்க்கப்பட்டது.CS1 maint: unfit url (link)
2. ↑  "Daley Thompson". 100Great Black Britons, com. 3 October 2009 அன்று மூலம் பரணிடப்பட்டது. 14 February 2010 அன்று பார்க்கப்பட்டது.
3. 1 2  Chalmers, Robert (27 July 2008). "The champion that time forgot: Why do we find it so hard to love Daley Thompson?". *The Independent* (London).. பார்த்த நாள்: 12 November 2011.
4. ↑  "Daley Thompson – The Bubble Burst – Where is he now?". The Bubble Burst. 30 July 1958. 17 August 2011 அன்று மூலம் பரணிடப்பட்டது. 31 July 2011 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***தேலி தாம்சன்***   
என்பதின் ஊடகங்கள் உள்ளன. 

* DT10 Sports
* 50 Olympic moments – Daley Thompson – can be used to expand article
**செமியோன் கெஸ்சலேவிச் ரூதின்** (*Semyon Gesselevich Rudin*, ஜூலை 21, 1929-ஆகஸ்ட் 22, 1973) ஒரு சோவியத் மொழியியலாளரும், இந்தியவியலாளரும், தமிழறிஞருமாவார். தமிழ் முறைக்கேற்ப தனது பெயரை "செம்பியன்" என்று மாற்றிக் கொண்டவர். உருசிய-தமிழ், தமிழ்-உருசிய அகராதிகளை உருவாக்கியவர்களுள் ஒருவர்.

லெனின்கிராட் நகரில் பிறந்தவரான ரூதின் யூத இனத்தவர். லெனின்கிராட் பல்கலைக்கழகத்தில் கல்வி கற்றார். இந்தியவியலில் மேற்படிப்புச் சான்றிதழும் பெற்றார். 1955 இல் லெனின்கிராட் பல்கலைக்கழகத்தில் விரிவுரையாளராகப் பணிக்குச் சேர்ந்தார். 1968 இல் முனைவர் பட்டம் பெற்று துணைப் பேராசிரியராகப் பதவி உயர்வு பெற்றார். தமிழ், தெலுங்கு, சமஸ்கிருதம், இந்தி, வங்காளம், மராட்டி போன்ற இந்திய மொழிகளைக் கற்றறிந்தார். பேரா. ஏ. பியார்தியோஸ்கியும் ரூதினும் இணைந்து உருவாக்கிய தமிழ்-உருசிய அகராதி 1960 ஆம் ஆண்டு வெளியானது. இதில் ஏறத்தாழ 46,000 சொற்கள் இடம்பெற்றிருந்தன. ரூதின் தமிழுக்காற்றிய தொண்டினைப் பாராட்டி, 1965 இல் தமிழ் எழுத்தாளர் சங்கம் அவருக்கு ஒரு பரிசையும் சிறப்புப் பதக்கத்தையும் வழங்கியது. 1968 இல் சென்னையில் நடைபெற்ற இரண்டாம் உலகத் தமிழ் மாநாட்டில் ரூதின் கலந்து கொண்டார்.

மேற்கோள்கள்
-----------

* தமிழ்த் தொண்டர் ருசிய நாட்டு ரூதின் மறைந்தார், பேரா. சு. ந. சொக்கலிங்கம் பரணிடப்பட்டது 2016-03-04 at the வந்தவழி இயந்திரம்
* Obituary, S. G. Rudin 1929–1973, G. A. Zograph
[*தொடர்பிழந்த இணைப்பு*]
* Soi͡u︡z pisateleĭ SSSR. (1 July 1983). *Soviet literature*. Foreign Languages Publishing House.. பார்த்த நாள்: 20 March 2012.
* Soi͡uz pisateleĭ SSSR. (January 1972). *Soviet literature*. Foreign Languages Pub. House.. பார்த்த நாள்: 20 March 2012.
* Ramananda Chatterjee (1974). *The Modern review*. The Modern Review Office.. பார்த்த நாள்: 21 March 2012.
ஹென்றி ஷாரியர் என்னும் பிரெஞ்சு **சிறை கைதியால்** **பாப்பிலான்** (Papillon) அதாவது **பட்டாம்பூச்சி** என்ற பெயரில் பிரெஞ்சு மொழியில் 1969 இல் வெளிவந்த இந்த தன்வரலாற்று புத்தகம். பின்னர் ஆங்கிலத்தில் ஜூன். பி. வில்சன் & வால்டேர். பி. மைகேல் என்பவர்களால் 1970 இல் மொழிபெயர்க்கப்பட்டு அதிக அளவில் விற்பனையாகியது.

ரா. கி. ரங்கராஜன் அவர்களால் தமிழில் மொழி பெயர்க்கப்பட்டு "பட்டாம்பூச்சி" குமுதத்தில் தொடராகவும் வெளியாகி வந்தது நூலாக வந்துள்ளது. சுமார் 800 பக்கங்களைக் கொண்ட இந்தப் புத்தகம் சுதந்திர வேட்கையும், வீரமும் நிறைந்த மனிதனது வரலாறு. பட்டாம்பூச்சி படும் கஷ்டங்களும், அவனது தீராத சுதந்திர வேட்கையும், நண்பர்களிடையே அவனுக்குள்ள மிகுந்த செல்வாக்கும், துன்பங்களை அவன் எதிர் கொண்டு வெற்றி கொள்ளும் அவன் மனத் துணிவும், யார்க்கும் பணியாத அதே சமயம் யாரையும் பகைத்துக் கொள்ளாத சாமர்த்தியமும் வியக்க வைக்கிறது.

இந்த நூல் காதல், வீரம், சுதந்திரம், தத்துவம் போன்ற பலவற்றை உள்ளடக்கிய மிகச் சிறந்த காவியம். நர்மதா பதிப்பகம் மூலமாக இப்புத்தகம் வெளியிடப்பட்டது. இப்புத்தகம் திரைப்படமாகவும் வந்துள்ளது.

வெளி இணைப்புகள்
---------------

* "The Fabulous Escapes of Papillon". (ஆங்கில மொழியில்)
* Article which refutes some claims made by Charrière in the book (ஆங்கில மொழியில்)
பாபர் நாமாவிலுள்ள ஓவியம்
பாபர் நாமாவிலுள்ள **காண்டாமிருக வேட்டை** ஓவியம்
**பாபர் நாமா** (Baburnama) என்பது முகலாய மன்னர் பாபரின் வாழ்க்கைக் குறிப்புப் புத்தகம் ஆகும். இது சகாடை மொழியில் எழுதப்பட்டது. இந்நூலுக்கு "பாபரின் புத்தகம்" அல்லது "பாபரின் கடிதங்கள்" என்றும் பொருளுண்டு. இந்நூல் பாபரின் நினைவிலிருந்து எழுதப்பட்டது. பாபரின் காலம் பொதுவருடம் 1483 லிருந்து 1530 வரை. இந்நூலுக்கு பாபர் அதிக கவனமும் சிரத்தையும் எடுத்துக் கொண்டார். வார்த்தை மற்றும் வாக்கிய அமைப்புகளுக்கு தனிப்பட்ட முறையில் கவனம் செலுத்தினார். பாரசீக மொழியில் ஆங்காங்கே சில கவிதைகளும் இப்புதகத்தில் இடம் பெறுகின்றன. பாபரின் பேரன் அக்பர் காலகட்டத்தில் இப்புத்தகம் அதன் மூல மொழியிலிருந்து பாரசீக மொழியில் முழுவதும் மொழிபெயர்க்கப்பட்டது. அப்துல் ரகீம் என்பவர் பொது வருடம் 1589 மற்றும் 1590- ஆம் ஆண்டுகளில் இதை மொழிபெயர்த்தார்.

நூலைப்பற்றி
-----------

இதை பாபரின் வாழ்க்கை வரலாறு எனும் அளவில் மட்டும் சுருக்கிவிட முடியாது. இயற்கை, சமூகம், அரசியல், பொருளாதாரம், வரலாறு, புவியியல் மற்றும் அவரோடு தொடர்புடையவர்கள் ஆகியவற்றைப் பற்றிய பாபரின் நினைவுகள் இப்புத்தகத்தில் அடங்கியுள்ளன.

பாபர் நாமாவானது,

>  899 ஆம் வருடம் ரமலான் மாதத்தில் எனது 12 வது வயதில் நான் "பர்கானா" நாட்டின் ஆட்சியாளரானேன்.
> 
> 
> 

என்ற வாக்கியத்தோடு தொடங்குகிறது. இந்நூலில் 1508 லிருந்து 1519 வரையிலான பகுதிகள் இல்லை.

தமிழில்
-------

இந்நூலானது தமிழிலும் *பாபர் நாமா* எனும் பெயரிலேயே வெளியாகியுள்ளது. ஆர்.பி. சாரதி இந்நூலை மொழி பெயர்த்துள்ளார். மதி நிலையம் வெளியிட்டுள்ள இப்புத்தகம் 623 பக்கங்கள் கொண்டது. இத்தமிழ் மொழி பெயர்ப்பானது 2012 ஆம் ஆண்டு வெளியானது.

புத்தகத்திலிருந்து
------------------

புத்தகத்திலிருந்து சில ஓவியங்கள்,

* 
* 
* 
* 
* 
*

வெளி இணைப்புகள்
---------------

* பாபரின் நினைவுகள்
* ஆங்கில மின்நூல்

மேற்கோள்கள்
-----------

1. ↑  Dale, Stephen Frederic (2004). *The garden of the eight paradises: Bābur and the culture of Empire in Central Asia, Afghanistan and India (1483–1530)*. Brill. பக். 15,150. பன்னாட்டுத் தரப்புத்தக எண்:90-04-13707-6.
2. ↑  "Biography of Abdur Rahim Khankhana". 2006-10-28 அன்று பார்க்கப்பட்டது.
3. ↑  In the month of Ramadan of the year 899 
 and in the twelfth year of my age, I became ruler in the country of Farghana English translation
தனது புத்தகங்களுடன் பாப்ஸி ஜெயின்
**பாப்ஸி ஜெயின்,** மேற்கு வங்காளத்தின் கல்கத்தாவைச் சேர்ந்த இந்திய தொழிலதிபர் மற்றும் *லக்கி எவ்ரிடே* என்ற நாவலின் ஆசிரியரும் ஆவார், ஆச்சரியமான வாழ்க்கைச் சவால்களை எதிர்கொள்ளும் ஒரு பெண்ணின் ஆன்மீகப் பயணத்தைச் சித்தரிக்கும் வகையில் இப்புத்தகம் எழுதப்பட்டுள்ளது.

வாழ்க்கை வரலாறு
---------------

பாப்ஸி ஜெயின், இந்தியாவின் கல்கத்தாவில் உள்ள தொழிலதிபரின் குடும்பத்தில் பிறந்தவர். தமிழ்நாட்டின் கொடைக்கானலில் உள்ள பிரசன்டேஷன் கான்வென்ட்டில் பள்ளிப் படிப்பை முடித்த இவர், மஹாராஷ்டிரத்தின் மும்பையில் உள்ள சிடன்ஹாம் வணிகவியல் மற்றும் பொருளாதாரக் கல்லூரியில் கல்லூரிப்படிப்பை முடித்துள்ளார். தொடர்ந்து நிதித்துறையில் கணக்கு தணிக்கை கல்வியைக் கற்க ஐக்கிய ராச்சியத்திற்கு சென்று படித்து முடித்து இங்கிலாந்து &amp; வேல்ஸில் உள்ள பட்டயக் கணக்காளர்களின் நிறுவனத்தில் உறுப்பினராகியுள்ளார்.

1985 ம் ஆண்டு நவம்பர் 23 ம் தேதியில் நிதிஷ் ஜெயின் என்பவரை மணந்துள்ளார். இத்தம்பதியினருக்கு  இரண்டு மகன்கள் உள்ளனர். துபாய், மும்பை, சிங்கப்பூர் மற்றும் சிட்னியில் எஸ்பி ஜெயின் ஸ்கூல் ஆஃப் குளோபல் மேனேஜ்மென்ட் என்ற பெயரில் பாப்சி மற்றும் நிதிஷ் ஜெயின் இருவரும் இணைந்து வணிகப் பள்ளிகளை அமைத்து நடத்தி வருகின்றனர். மருத்துவக் காரணங்களுக்காகப் பெரும்பாலான நேரத்தைப் படுக்கையிலே கழித்ததால் எழுதத் தொடங்கிய இவர், முதலாவதாக லக்கி எவ்ரிடே என்ற புத்தகத்தை எழுதியுள்ளார்.

எழுத்து வாழ்க்கை
----------------

பத்து வருடங்களாக எழுதப்பட்டு, அறிமுகப் புத்தகமாக பென்குயின் பதிப்பகத்தால் வெளியிடப்பட்ட *தி பிளைண்ட் பில்கிரிம்*, இந்தியாவில் அதிகம் விற்பனையானதைத் தொடர்ந்து, மார்ச் 2009 ம் ஆண்டில், இப்புத்தகத்தின் உலகளாவிய உரிமையை பென்குயின் பதிப்பகம் பெற்றது, அதன்பின்பே *லக்கி எவ்ரிடே* என்று புதிய தலைப்பிட்டு இந்தப் புத்தகத்தை உலகம் முழுவதும் வெளியிட்டது. 2015 ஆம் ஆண்டில் அவர் *எ ஸ்டார் கால்டு லக்கி* என்ற தலைப்பில் அதன் இரண்டாம் பாகத்தையும் வெளியிட்டார். *பப்ளிஷர்ஸ் வீக்லி* இவரது முதல் நாவலை "அதிகப்படியான தகவல்களால் நிரம்பியது" என்றும், அதன் முடிவை "ஏமாற்றமளிக்கிறது" என்றும் விமர்சித்தது, ஆனால் இதன் இரண்டாம் பாகத்தை மென்மையாகவே விமர்சித்துள்ளது.

மேற்கோள்கள்
-----------

1. ↑  "Lucky Everyday Invokes a Spirit of Resilience for Today's Challenging World - Bapsy Jain's Novel Named Bestseller by Mike Bryan, CEO and President, Penguin Books". prweb.com. 26 January 2010. 1 June 2012 அன்று பார்க்கப்பட்டது.
2. ↑  "Lucky Everyday: Bapsy Jain, Author. Penguin $14 (309p) ISBN 978-0-14-311535-9". *Publishers Weekly*. 6 April 2009. .
3. ↑  "A Star Called Lucky: Bapsy Jain. Vook, $11.99 trade paper (246p) ISBN 978-1-63295424-4". *Publishers Weekly*. 27 April 2015. .

வெளி இணைப்புகள்
---------------

* *லக்கி எவ்ரிடேக்கான* பென்குயின் புத்தகங்கள் பக்கம் (2009 இல் காப்பகப்படுத்தப்பட்டது)
* பாப்சி ஜெயின் வலைப்பதிவு
* *பார்வையற்ற யாத்திரைக்கான* அதிகாரப்பூர்வ இணையதளம் (2011 இல் காப்பகப்படுத்தப்பட்டது)
* *லக்கி எனப்படும் நட்சத்திரத்திற்கான* அதிகாரப்பூர்வ இணையதளம்
காளமேகப் புலவர் தம் பாடல் ஒன்றில் மாவலி வாணனை வசை பாடியுள்ளார். 

மாவலி வாணா! மதுரைச் சொக்கன் வாதவூரார்க்கு அளித்த பொய்க்குதிரை (நரி பரி ஆகிய குதிரை)ப் படை கொண்டவன் நீ. அவை சண்டைக்குச் செல்லுமா? நீ கையை அம்பாகக் கொண்டு உயிரினங்களைக் கொன்று தின்னும் கரும்புறத்தார்க்கு அரணாக விளங்கும் அரசன் என்று அப்பாடலில் அவர் அவனைக் குறிப்பிட்டுள்ளார்.

மாவலி வாணன்
-----------

இந்த மாவலி வாணன் யார் என்பதை ஔவை துரைசாமிப் பிள்ளை இப் பாடலுக்கு எழுதிய உரையில் குறிப்பிட்டுள்ளார். 

காலமேனார் காலத்தில் மதுரை நாட்டில் சிறப்புற்று விளங்கியவன் மாவலி வாணராயன். தந்தை "திருமாலிருஞ்சோலைமலை நின்றான் மாவலி வாணாதராயன்". அவன் மகன் "சுந்தரத் தோளுடையான் மாவலி வாணாதராயன்" மற்றும் அவன் வழியினர். இவர்களில் ஒருவனையே காளமேகப் புலவர் பாடுகிறார் என்பது அவரது உரைக் குறிப்பு.

குடும்மியான்மலைக் கல்வெட்டு
---------------------------

இந்தக் கல்வெட்டு மாவலி வாணனின் கருடக் கொடியை வியந்து போற்றுகிறது.   மற்றொன்று அவன் தம்பி வடுகரை வென்ற செய்தியைக் குறிப்பிடுகிறது.   இன்னொரு கல்வெட்டு தென்னவனை வென்ற செய்தியைக் குறிப்பிடுகிறது.   பாண்டியனைத் தோல்வியுறச் செய்ததால் காளமேகப் புலவர் இவன்மீது வசை பாடினார் போலும்.

மேற்கோள்
--------

1. ↑  சொக்கன் மதுரையில் தொண்டர்க்கு முன் அவிழ்ந்த   

பொய்க் குதிரை சண்டைக்குப் போமதோ - மிக்க  

கர சரணா வந்த கரும்புறத்தார்க்கு எல்லாம்   

அரசு அரண் ஆம் **மாவலி வாணா**
2. ↑  தமிழ் நாவலர் சரிதை, ஔவை துரைசாமிப்பிள்ளை ஆய்வுரை, சைவ சித்தாந்த நூற்பதிப்புக் கழகம், சென்னை, வெளியீடு, முதல் பதிப்பு 1949 - பக்கம் 184
3. ↑  PDF page 23
4. ↑  சென்னி புலிக்கொடியும் தென்னன் கயல் கொடியும்  

மின்னும் கழல் புரையோன் வில் கொடியும் - மன்னும்   

வருசைக் கொடைத் திருமால் **மாவலி வாணன்**   

கரிடக் கொடிக் கொடியும் காண்
5. ↑  P.S.I No. 674
6. ↑  மன்னாடு பூங்கழலான் **வாணர்க்கு இளங் கோமான்**   

அந்நாள் வடுகு எறிந்த ஆர்வத்தால் - இன்னம்  

மீறங்கால் வேல் அண்ணல் வரும் வரும் என்று அஞ்சி  

உறங்கா வடவேந்தர் ஊர்
7. ↑  P.S.I.No. 676
8. ↑   இழைத்தபடி இதுவோ எங்கணா என்றன்று   

அழைத்த அழுகுரலோ யாவாம் - தழைத்த குடை  

மன்னவர் கோன் **வாணன்** வடிவேலால் தோற்று உடைந்த   

தென்னவர் கோன் போன திசை
9. ↑  P.S.I. No. 678
**டிக்பாய்** (**Digboi**) இந்தியாவின் வடகிழக்கில் உள்ள அசாம் மாநிலத்தின் தின்சுகியா மாவட்டத்தில் உள்ள நகரியம் ஆகும். இதனை எண்ணெய் நகரம் என்றும் அழைப்பர். ஆசியாவின் முதல் கச்சா எண்ணெய் கிணறு டிக்பாயில் 1889ல் நிறுவப்பட்டது. மேலும் ஆசியாவின் முதல் கச்சா எண்ணெய் சுத்திரிகரிப்பு நிலையம் 1901ல் டிக்பாயில் நிறுவப்பட்டது. 

பிரித்தானியர்களால், ஆசியாவின் முதல் எண்ணெய் கிணறு, டிக்பாயில் 1889ல் தோண்டப்பட்டது. முதல் கச்சா எண்ணெய் சுத்திகரிப்பு நிலையம் 1901ல் நிறுவப்பட்டது.

டிக்பாய் எண்ணெய் நகரம்
----------------------

இங்குள்ள மலைக்காடுகளில் சுற்றித் திரியும் யாணைகளின் கால்களில் படிந்த எண்ணெயைக் கொண்டு, 1867ல் அசாம் இரயில்வே அலுவலர்கள் இப்பகுதியில் எண்ணெய் வளம் இருப்பதை உறுதி செய்தனர்.

ஆங்கிலேயர்கள், இங்கு எண்ணெய் கிணற்றை தோண்டுவதற்கு, தொழிலாளர்களுக்கு "dig-boy-dig" என்று கூறி உற்சாகம் அளித்தனர். இதற்கு ஆங்கிலத்தில் *தோண்டு பையனே தோண்டு* என்று பொருள். 

1889ல் அசாம் எண்ணெய் நிறுவனத்தை நிறுவி, ஆங்கிலேயர்கள் இப்பகுதியில் 178 அடி ஆழத்தில் ஒரு சிறு எண்ணெய்க் கிணற்றை தோண்டுகையில் கச்சா எண்ணெய் ஊற்றெடுத்தது. எனவே டிக்பாயில் ஆசியாவின் முதல் எண்ணெய் சுத்திரிகரிப்பு நிலையம் ஒன்றை 1901ல் நிறுவினர். 

டிக்பாய் எண்ணெய் வயல்கள், முதலாம் உலகப் போரின் போது 7,000 barrels per day (1,100 m3/d) கச்சா எண்ணெயை உற்பத்தி செய்தது.

டிக்பாயின் தற்போதைய கச்சா எண்ணெய் உற்பத்தி, நாளான்றுக்கு 240 barrels per day (38 m3/d) ஆகும். இங்கு ஆயிரத்திற்கும் மேலான எண்ணெய்க் கிணறுகள் தோண்டப்பட்டுள்ளது. 

டிக்பாய் எண்ணெய் கிணறு தோண்டப்பட்டதன் நூற்றாண்டை சிறப்பிக்கும் விதமாம 1989ல் இந்திய அரசின் அஞ்சல் துறை, டிக்பாய் எண்ணெய் வயல்களில் படத்துடன் கூடிய அஞ்சல் தலை வெளியிட்டடது. 

டிக்பாய் எண்ணெய் வயல்கள் இந்தியன் ஆயில் கார்பரேசன் நிறுவனத்தின் கீழ் உள்ளது. தற்போது டிக்பாய் எண்ணெய் வயல்களில் கச்சா எண்ணெய் உற்பத்தி, 2003ல் 0.65 MMTPA ஆக குறைந்துள்ளது.

புவியியல்
---------

டிக்பாய் 27°22'48.0"N 95°37'48.0"E பாகையில் அமைந்துள்ளது.  கடல் மட்டத்திலிருந்து 165 மீட்டர் உயரத்தில் அமைந்த டிக்பாய் எண்ணெய் நகரம், அசாம் மாநிலத் தலைநகரம்  கௌகாத்திற்கு வடகிழக்கே 541 கிமீ தொலைவில், அருணாச்சலப் பிரதேசம் மாநில எல்லையருகே உள்ளது.

மக்கள் தொகையியல்
----------------

2011ம் ஆண்டின் மக்கள் தொகை கணக்கெடுப்பின் படி, எட்டு வார்டுகள் கொண்ட டிக்பாய் நகரத்தின் மொத்த மக்கள் தொகை 21,736 ஆகும். அதில் ஆண்கள் 10,964, பெண்கள் 10,772 ஆக உள்ளனர். ஆறு வயதிற்குட்பட்டவர்களின் எண்ணிக்கை 1745 ஆகும். பாலின விகிதம் ஆயிரம் ஆண்களுக்கு 982 ஆக உள்ளது. எழுத்தறிவு விகிதம் 92.08 % ஆக உள்ளது.  இந்நகரத்தில் அசாமிய மொழி, வங்காள மொழி, நேபாளி மொழி, பிகாரி மொழி, மார்வாரி மொழிகள் அதிகம் பேசப்படுகிறது.

மேற்கோள்கள்
-----------

1. ↑  "Assam Govt website". 2014-08-28 அன்று மூலம் பரணிடப்பட்டது. 2018-02-26 அன்று பார்க்கப்பட்டது.
2. ↑  "Falling Rain Genomics, Inc - Digboi". 2007-03-16 அன்று மூலம் பரணிடப்பட்டது. 2018-02-26 அன்று பார்க்கப்பட்டது.
3. ↑  Digboi Population Census 2011

வெளி இணைப்புகள்
---------------

* Tinsukia District Homepage
***மாவீரர் நாள்*** (*Martyrs' Day*) என்பது தாய் நாட்டின் விடுதலைக்காகப் போராடி தமது உயிரை ஈந்த வீரர்களை நினைவு கூர்ந்து அஞ்சலி செலுத்தும் ஒரு நாள் ஆகும். இது உலகின் பல நாடுகளிலும் அந்தந்த நாட்டு வீரர்களுக்காக நினைவு கூரப்படுகிறது. ஒவ்வொரு நாட்டவரும் தத்தமக்கென ஒரு குறிப்பிட்ட நாளைத் தேர்ந்தெடுத்து அந்த நாளை மாவீரர் நாளாகப் பிரகடனம் செய்து இந்த அஞ்சலியைச் செய்வார்கள். குறிப்பிட்ட சில நாடுகளில் அந்த நாள் விடுமுறை நாளாகக் கூடப் பிரகடனப் படுத்தப்பட்டுள்ளது.

தமிழீழத்தில் மாவீரர் நாள்
-------------------------

முதன்மைக் கட்டுரை: மாவீரர் நாள் (தமிழீழம்)
தமிழீழத்தில் மாவீரர் நாள் தமிழீழ விடுதலைப் போராட்டத்தில் பங்குபற்றி தாய்நாட்டுக்காக தமது உயிரை ஈந்த தமிழீழ விடுதலைப்புலிகள் இயக்கத்தின் உறுப்பினர்களையும், புலிகளோடு இணைந்து உயிர் ஈந்த ஈழ புரட்சிகர மாணவர் இயக்க உறுப்பினர்களையும், மற்றும் குட்டிமணி, தங்கத்துரை போன்ற வேறு சில ஈழப்போராட்ட போராளிகளையும் நினைவுகூர்ந்து அஞ்சலி செய்து, பெருமைப்படுத்தும் நாள் ஆகும். இதற்குரிய நாளாக நவம்பர் 27 ஆம் நாள் தமிழீழ விடுதலைப்புலிகள் அமைப்பினரால் 1989 இல் பிரகடனம் செய்யப்பட்டது. நினைவுகூரும் நாள் போன்று மற்ற நாடுகளில் போர்வீரர்களை நினைவு கூறும் நாடுகளுக்கு மாவீரர் நாள் ஒத்தது. ஈழத் தமிழர் அனேகர் வெவ்வேறு அரசியல் நிலைப்பாடுகளைக் கொண்டிருந்தாலும், ஈழப் போராட்டத்தில் மடிந்த வீரர்களுக்கு மரியாதை செய்வர். மற்ற இயக்கங்களுடைய போராளிகளுக்கும் இவ்வாறு வணக்கம் செலுத்தும் நாட்கள் உண்டு.

விடுதலைப் புலிகளின் லெப். சங்கர் (எ) **சத்தியநாதன்** என்ற முதல் மாவீரனின் நினைவு நாள் தான், நவம்பர் 27. விடுதலைப் புலிகளின் சிறந்த தளபதியாக விளங்கிய சங்கர் மீது சிங்கள இராணுவம் கடும் கோபம் கொண்டிருந்தது. 1982-ம் ஆண்டு இராணுவத்தின் தேடுதல் வேட்டைக்கு இலக்கானான். 1982-ம் ஆண்டு நவம்பர் மாதம் 20-ம் தேதியன்று சிங்கள இராணுவத்தினரால் சுற்றி வளைக்கப்படுகிறார். சங்கர் தப்பி ஓட முயன்ற போது, வயிற்றில் குண்டு பாய்கிறது. அப்படியும் சிங்கள இராணுவத்தினரிடம் சிக்காமல் தப்பிக்கிறார். மேற்சிகிச்சைக்காக தமிழகம் வருகிறார். ஆனால், சிகிச்சை பலனின்றி தலைவர் பிரபாகரனின் மடியிலேயே சங்கரின் உயிர் பிரிந்தது.

ஏனைய நாடுகளில் மாவீரர் நாள்
---------------------------

* ஈரான்: மே 24, 1982 ஆம் ஆண்டு ஈரான்-ஈராக் போரின் போது கொரம்ஷார் துறைமுக நகரம் ஈராக்க்கியப் படைகளிடம் இருந்து கைப்பற்றப்பட்ட நாள் ஈரானில் மாவீரர் நாளாகக் கொண்டாடப்படுகிறது.
* அல்பேனியா: மே 5, 1942 இல் அல்பேனிய கம்யூனிஸ்ட் தலைவர் கெமால்ல் ஸ்டாஃப்ஃ கொல்லப்பட்ட நாள், மற்றும் இரண்டாம் உலகப் போரில் இறந்த 28,000 மாவீரர்களை நினைவுகூரல்.
* பர்மா: ஜூலை 19, இந்நாளில் 1947 ஆம் ஆண்டு ஏழு பர்மிய விடுதலைப் போராளித் தலைவர்கள் படுகொலை செய்யப்பட்டனர்.

மேற்கோள்கள்
-----------
**அல்லூர் பஞ்சநதீஸ்வரர் கோயில்** தமிழ்நாட்டில் திருச்சிராப்பள்ளி மாவட்டம், அல்லூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினான்காம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பஞ்சநதீஸ்வரர், தர்மசம்வர்த்தனி சன்னதிகளும், விநாயகர், முருகன், துர்க்கை, லெட்சுமி, தெட்சிணாமூர்த்தி, சண்டிகேசுவரர், பைரவர், சனிபகவான். உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி நான்கு காலப் பூசைகள் நடக்கின்றன. ஐப்பசி மாதம் விநாயகர் சதுர்த்தி முக்கிய திருவிழாவாக நடைபெறுகிறது. மார்கழி மாதம் தனுர்மாதம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பாபா கணவாய்** (Bhaba Pass) அல்லது பாவா கணவாய் எனவும் அழைக்கப்படும் ஒரு கணவாயானது 4890 மீட்டர் (16043 அடி) உயரத்தில், வட இந்திய மாநிலமான இமாச்சல பிரதேசத்தில் அமைந்துள்ளது.  இது கின்னெளர் மாவட்டத்தில் அமைந்துள்ளது.

கின்னெளர் பகுதியில் உள்ள பசுமையும் வளமும் நிறைந்த பாபா பள்ளத்தாக்கை ஸ்பிதி பக்கத்தில் ஊசிப் பள்ளத்தாக்குடன் இணைக்கிறது.

கண்ணோட்டம்
----------

தேசிய நெடுஞ்சாலை 22 ஆனது சட்லெஜ் ஆற்றிற்கு இணையாக கட்காவ்ன் மற்றும் காப்னு ஆகியவற்றிற்கு இட்டுச் செல்லும் ஒரு குறுகிய சாலை வழியைக் கொடுக்கிறது. கட்காவ்ன் மற்றும் காஃப்னு ஆகியவை இமாச்சலத்தின் மிக அழகான மலையேற்றப் பாதைகளில் ஒன்றான பாபா மலையேற்றத்திற்கான தளமாகும். ஸ்பிதியில் உள்ள ஊசிப் பள்ளத்தாக்குக்குள் நுழைவதற்கு 4890 மீட்டர் உயரத்தில் பனிப்பாறைகள் பொதிந்த நீரோடையான பாபா நதியைத் தாண்டி பாபா கணவாயை நோக்கி மிதமான ஏறுதல் ஒரு சவாலான சாகசமாகும். பாபா கணவாயிலிருந்து மேற்கில் மற்றொரு மலையேற்றம் குலுவின் பார்வதி பள்ளத்தாக்கினுக்குள் செல்கிறது.

தூரம்
-----

* டெல்லி : 545 கிமீ (339  மைல்கள்)
* சிம்லா : 203 கிமீ (126 மைல்கள்)
* சண்டிகர் : 315 கிமீ (196 மைல்கள்)

மேற்கோள்கள்
-----------

1. ↑   Himachal Tourism"". *Himachal Tourism*. Accessed 5 September 2019.
**மாவிய எத்தனால்** *(cellulosic ethanol/ceetol)* என்பது மரம், புல், உணவுக்காகா செடிகள் முதலானவற்றில் இருந்து தயாரிக்கப் படும் ஒரு உயிரி எரிபொருள் ஆகும். இது லிக்னோசெல்லுலோசு என்னும் மாவிய வகையில் இருந்து தயாரிக்கப்படுகிறது. லிக்னோசெல்லுலோசு என்பது பெரும்பாலும் மாவியம் (செல்லுலோசு), அரை மாவியம் (ஹெமி செல்லுலோசு), மற்றும் லிக்னின் இவற்றால் ஆனது. தாவரங்களின் நிறையில் (திணிவில்) அதிக அளவில் அமைந்திருக்கும் கட்டமைப்புப் பொருள் லிக்னோசெல்லுலோசு தான்.

சோளத் தட்டு, கோரைப் புல்(?) (switch grass), மரத்துண்டுகள் முதலானவை மாவிய எத்தனால் எரிபொருளைத் தயாரிக்கச் சிறந்தவை ஆகும். மாவிய எத்தனாலும் சோளப்பயிர், சர்க்கரை முதலானவற்றில் இருந்து தயாரிக்கப்படும் சாதாரண எத்தனாலும் வேதியியல் முறைப்படி அச்சாக ஒன்றே என்றாலும், லிக்னோசெல்லுலோசு என்னும் மாவிய எத்தனாலின் ஆரம்பப் பொருள் இயற்கையில் அளவற்றுக் கிடைப்பது சிறப்பானதும் வசதியானதும் ஆகும். ஆனால், மாவியத்தில் இருந்து சர்க்கரை மூலக்கூறைப் பிரித்து, அவற்றை நொதித்து எத்தனால் தயாரிக்கும் நுண்ணுயிரிகளுக்குக் கிடைக்கும் வண்ணம் செய்யச் சற்று அதிகச் செலுத்தங்கள் தேவையாய் இருக்கும்.

அதிக அளவிலான மாவியத்தைக் கொண்டிருப்பதால், எத்தனால் தயாரிக்கக் கோரைப் புல்லின் மீது இற்றைக் காலத்தில் அதிகக் கவனம் திரும்பியுள்ளது. மாவிய எத்தனாலின் முக்கிய பலன் என்னவென்றால், வழக்கமான கன்னெய் போன்ற எரிபொருட்களை விட பசுங்குடில் வளிம வெளியேற்றத்தைச் சுமார் 85% குறைக்கிறது. இதனை அமெரிக்க அரசாங்கத்தின் ஆற்றலியல் துறையின் ஆய்வில் ஆர்கான் தேசிய சோதனையகம் வெளிக்கொணர்ந்திருக்கிறது. ஆனால் இயற்கை எரிவளி போன்றவற்றை அதிகம் பயன்படுத்தித் தயாரிக்கும் சாதாரண எத்தனால் பசுங்குடில் வளிம வெளியேற்றத்தைக் குறைப்பதாகவே தெரியவில்லை.

நோபல் பரிசு பெற்ற பால் கருட்சன் என்பவர் சோளம், ஆமணக்கு, கரும்பு முதலானவற்றில் இருந்து பெறப்படும் எத்தனால் மொத்தத்தில் புவி வெப்ப ஏற்றத்தைக் குறைக்காமல் அதிகப் படுத்துவதற்குச் சிறிய விளைவை ஏற்படுத்துகிறது என்று கண்டறிந்துள்ளார்.

உசாத்துணைகள்
------------

1. ↑
2. ↑   *Clean cars, cool fuels*. **5**. Environment California. 2007.. பார்த்த நாள்: 2007-11-28.
3. ↑  Crutzen, P.J. A.R. Mosier, K.A. Smith, and W. Winiwarter. "Nitrous oxide release from agro-biofuel production negates global warming reduction by replacing fossil fuels" Atmospheric Chemistry and Physics. Disucss. 7 11191–11205, 2007.
**உருசிய பாரசீக போர்** (1804-1813) என்பது பாரசீக பேரரசு மற்றும் ஏகாதிபத்திய உருசியா ஆகியவற்றுக்கு இடையே நடைபெற்ற பல போர்களில் ஒன்றாகும். இந்த இரண்டு அரசுகளுக்கு இடையே நடைபெற்ற எல்லாப் போர்களையும் போலவே இப்போரும் ஒரு எல்லை பிரச்சினையில் இருந்து உருவானது. புதிய பாரசீக மன்னரான பத் அலி ஷா கஜர் தனது ராச்சியத்தின் வடக்கு கோடியில் இருந்த நவீன கால ஜார்ஜியா மீதான தனது ஆதிக்கத்தை நிலைநிறுத்த விரும்பினார். ஜார்ஜியாவானது 1796 ஆம் ஆண்டு நடைபெற்ற ஒரு உருசிய பாரசீக போருக்கு பல ஆண்டுகளுக்குப் பிறகு உருசிய ஜார் மன்னரான முதலாம் பாலால் இணைத்து கொள்ளப்பட்டிருந்தது. பாரசீக மன்னரைப் போலவே ஜார்ஜ் மன்னர் முதலாம் அலெக்சாண்டரும் அரியணைக்கு புதிதாக வந்திருந்தார். பிரச்சினைக்குரிய பகுதிகள் மீது ஆதிக்கம் செலுத்துவதில் பாரசீக மன்னருக்கு இணையான உறுதியுடன் இருந்தார்.

இந்த போரானது 1813 ஆம் ஆண்டு குலிஸ்தான் ஒப்பந்தத்திற்குப் பிறகு முடிவுக்கு வந்தது. இந்த ஒப்பந்தத்தின்படி பிரச்சனைக்குரிய பகுதியான ஜார்ஜியாவானது ஏகாதிபத்திய உருசியாவிற்கு கொடுக்கப்பட்டது. மேலும் ஈரானிய பகுதியான தகேஸ்தானும் உருசியாவிற்கு கொடுக்கப்பட்டது. தகேஸ்தானின் பெரும்பாலான பகுதிகள் தற்போதைய அசர்பைஜானிலும் சில பகுதிகள் ஆர்மீனியாவிலும் உள்ளன.

உசாத்துணை
---------

1. ↑  Daniel, Elton L. "Golestān Treaty". *Encyclopædia Iranica*.
**மாவல்** (Maval) **என்பது** இந்தியாவின் மகாராட்டிராவின் புனே மாவட்டத்தில், அதே பெயரில் ஒரு துணைப்பிரிவில் உள்ள ஒரு வட்டமாகும்.

விளக்கம்
--------

மாவல் என்ற சொல்லுக்கு மராத்திய மொழியில் சூரியன் மறையும் திசை என்று பொருளாகும். இந்த பகுதி புனேவின் மேற்கே உள்ளது. இது மலைப்பாங்கான நிலப்பரப்பு மற்றும் மேற்குத் தொடர்ச்சி மலைகளின் ஒரு பகுதியாகும். மேற்குத் தொடர்ச்சி மலைத் தொடர் வடக்கிலிருந்து தெற்கு நோக்கி செல்கிறது. வரம்பின் மேற்கு பகுதியில் கொங்கண் பகுதியும் கிழக்குப் பகுதியில் மாவலும் அமைந்துள்ளது. பல ஆறுகள் இந்த பிராந்தியத்திலிருந்து தோன்றி மேற்கிலிருந்து கிழக்கு நோக்கி பயணிக்கின்றன. பரவலாகப் பார்த்தால், மாவல் 12 துணைப் பகுதிகளாகப் பிரிக்கப்பட்டுள்ளது. 

ஒவ்வொரு துணைப் பகுதியும் பெரும்பாலும் ஒரு நதியின் பெயரால் அடையாளம் காணப்படுகின்றன. அண்டார் மாவல், கனாட் மாவல் (கனத் கோர்), கோர்பார்சு மாவல், குஞ்சன் மாவல், நானே மாவல், பவன் மாவல், பாட் மாவல் (பாட் கோர்), முத்தா கோர், மியூசு கோர் (அல்லது மோசு கோர்), ரோகித் கோர், வெல்வண்ட் கோர், ஹிர்தாஸ் மாவல் போன்றவை. 

இந்த பிராந்தியத்தின் மிக உயரமான இடம் மகாபலீசுவர் பகுதி, இது கடல் மட்டத்திலிருந்து சுமார் 4500 அடி உயரத்தில் உள்ளது. மாவல் உலகின் மிகவும் பல்லுயிர் பெருக்கப்பட்ட பகுதிகளில் ஒன்றாகும்.

இது பேரரசர் சத்ரபதி சிவாஜியின் முதல் தங்குமிடமாக இருந்தது. உள்ளூர் மக்கள் இராணுவத்தை 'மாவலே' என்று அழைத்தார்.

குறிப்புகள்
-----------

1. ↑  Raeside, I. (1978). A Note on the 'Twelve Mavals' of Poona District. Modern Asian Studies, 12(3), 393-417. Retrieved September 1, 2020, from
**கே. என். சொக்சி** (*K. N. Choksy*) என அழைக்கப்படும் **கைர்சாஸ்ப் நாரிமன் சொக்சி** (*Kairshasp Nariman Choksy*, 7 பெப்ரவரி 1933 - 5 பெப்ரவரி 2015) இலங்கை சனாதிபதி வழக்கறிஞரும், அரசியல்வாதியும், முன்னாள் நாடாளுமன்ற உறுப்பினரும் ஆவார்.

இவர் 2001 முதல் 2004 ஆம் ஆண்டு வரை பிரதமர் ரணில் விக்கிரமசிங்கவின் அரசில் நிதி அமைச்சராகப் பணியாற்றினார். 1993 முதல் 1994 வரை அரசுத்தலைவர் டிங்கிரி பண்டா விஜயதுங்காவின் அரசில் அரசியலமைப்பு மற்றும் அரச விவகாரங்களுக்கான அமைச்சராகவும் பணியாற்றினார். 1989 முதல் 2010 வரை நாடாளுமன்ற உறுப்பினராகவும் இருந்துள்ளார்.

வாழ்க்கைச் சுருக்கம்
--------------------

சொக்சி இலங்கையின் மிகச் சிறுபான்மை இனங்களில் ஒன்றான பார்சி இனத்தைச் சேர்ந்தவர். இவரின் தந்தை வழிப் பாட்டனார் 1880களில் மும்பையின் மேற்குப் பகுதியில் உள்ள சூரத்து நகரில் இருந்து இலங்கையில் குடியேறியவராவார். கொழும்பில் தேங்காய் எண்ணெய் தொழிற்சாலை ஒன்றை நிறுவினார். சொக்சியின் தந்தை நாரிமன் கே. சொக்சி ஒரு வழக்கறிஞராவார்.

கொள்ளுப்பிட்டியில் உள்ள புனித தோமையர் ஆரம்பப் பாடசாலையிலும், பின்னர் கல்கிசை புனித தோமையர் கல்லூரியிலும் கல்வி கற்ற சொக்சி சட்டக் கல்வி பயின்று 1958 இல் வழக்கறிஞரானார். 1981 இல் சனாதிபதி சட்டத்தரணியாக நியமிக்கப்பட்டார்.

அரசியலில்
---------

1989 இல் தேசியப் பட்டியல் மூலம் நாடாளுமன்ற உறுப்பினராக நியமிக்கப்பட்டார். 2001 முதல் 2004 நிதி அமைச்சராகவும், 1993 முதல் 1994 வரை அரசியலமைப்பு மற்றும் அரச விவகாரங்களுக்கான அமைச்சராகவும் பணியாற்றினார்.

குடும்பம்
---------

சொக்சி மும்பையச் சேர்ந்த ஃபிரெனி கூப்பர் என்பவரைத் திருமணம் புரிந்தார். இவர்களுக்கு மூன்று ஆண் பிள்ளைகள். மூத்தவர் ஜம்சீது மத்திய யூரேசியப் படிப்புகளுக்கான பேராசிரியராகப் பணியாற்றுகிறார். சரத்துத்திர சமய அறிஞருமான இவர் பல நூல்களை எழுதியுள்ளார். இரண்டாவது மகன் வாசிங்டனில் உள்ள அமெரிக்க வணிகக் கழகத்தின் பணிப்பாளராகப் பணியாற்றுகிறார். மூன்றாவது மகன், விசுதாஸ்ப் கொழும்பில் வழக்கறிஞராகப் பணியாற்றுகிறார்.

மேற்கோள்கள்
-----------

1. ↑  Choksy passes away
[*தொடர்பிழந்த இணைப்பு*], தி ஐலண்டு, 6 பெப்ரவரி, 2015
2. ↑  Nariman (K.N.) Choksy Asian Affairs

வெளி இணைப்புகள்
---------------

* Three generations of Choksys at the Bar
உருசிய மக்கள் நட்புறவுப் பல்கலைக்கழகம், மிக்லுகோ-மக்லாயா சாலை, மாசுக்கோ
**உருசிய மக்கள் நட்புறவுப் பல்கலைக்கழகம்** (*Peoples' Friendship University of Russia*, உருசியம்: Российский университет дружбы народов, РУДН) என்பது உருசியாவின் தலைநகர் மாஸ்கோவின் தெற்கில் அமைந்துள்ள ஒரு பல்கலைக்கழகம் ஆகும். இக்கல்வி நிலையம் 1960 ஆம் ஆண்டில் பத்திரிசு லுமும்பா நினைவாக **பத்திரிசு லுமும்பா மக்கள் நட்புறவுப் பல்கலைக்கழகம்** என்ற பெயரில் ஆரம்பிக்கப்பட்டது. பனிப்போர்க் காலத்தில் ஆசியா, ஆபிரிக்கா, மற்றும் தென்னமெரிக்கா போன்ற மூன்றாம் உலக நாடுகளின் மாணவர்களுக்கு உயர் கல்வி, மற்றும் பயிற்சித் திட்டங்களை இலவசமாக வழங்கும் முகமாக இப்பல்கலைக்கழகம் ஆரம்பிக்கப்பட்டது. சில வளர்ந்த நாடுகளில் இருந்தும் குறைந்தளவு மாணவர்கள் இப்பல்கலைக்கழகத்தில் சேர்ந்து கல்வி கற்றார்கள்.

வரலாறு
------

மக்கள் நட்புறவுப் பல்கலைக்கழகம் சோவியத் அரசாங்கத்தால் 1960, பெப்ரவரி 5 இல் ஆரம்பிக்கப்பட்டது. கொங்கோவில் கொல்லப்பட்ட கறுப்பினத் தலைவர் பத்திரிசு லுமும்பாவின் நினைவாக பெப்ரவரி 22, 1961 இல் இப்பல்கலைக்கழகத்துக்கு அவரது பெயர் சூட்டப்பட்டது. முதலாம் ஆண்டில் 59 நாடுகளில் இருந்து மொத்தம் 539 வெளிநாட்டு மாணவர்களும் 57 சோவியத் மாணவர்களும் இப்பல்கலைக்கழகத்துக்கு சேர்க்கப்பட்டார்கள்.

1990களில் சோவியத் ஒன்றியத்தின் கலைப்பிற்குப் பின்னர் பெப்ரவரி 5, 1992 இப்பல்கலைக்கழகத்தின் பெயர் "ரஷ்ய மக்கள் நட்புறவுப் பல்கலைக்கழகம்" என மாற்றப்பட்டது.

இன்று
-----

இன்று, இப்பல்கலைக்கழகத்தின் 47,000 இற்கும் அதிகமான பட்டதாரிகள் உலகின் 165 நாடுகளில் பணியாற்றுகிறார்கள். தற்போது இங்கு பட்டப்பின்படிப்பு, மற்றும் தொழிற்பயிற்சி உட்பட 57 கல்வித்திட்டங்களில் 131 நாடுகளின் 450 இனங்களில் இருந்து கிட்டத்தட்ட 23,000 மாணவர்கள் கல்வி பயிலுகின்றனர். இவர்களில் கிட்டத்தட்ட 3500 வெளிநாட்டினர் அடங்குவர்.

பழைய மாணவர்கள் சிலர்
--------------------

* டானியல் ஒர்ட்டேகா, நிக்கராகுவா அரசுத்தலைவர்
* மிசேல் ஜொட்டோடியா, மத்திய ஆப்பிரிக்கக் குடியரசு அரசுத்தலைவர்
* அலெக்சேய் நவால்னி, உருசிய அரசியல்வாதி
* ரோகண விஜயவீர, இலங்கை மார்க்சிய அரசியல்வாதி, புரட்சியாளர்
* வீரசிங்கம் துருவசங்கரி, இலங்கை அறிவியலாளர்

வெளி இணைப்புகள்
---------------

* பல்கலைக்கழக இணையத்தளம்
* மாணவர் தளம்
**கே. எஸ். அங்கமுத்து** (1914 - 1994) தமிழ்த் திரைப்பட நகைச்சுவை நடிகையாவார். தமிழ்த் திரைப்படங்களின் முதல் நகைச்சுவை நடிகையாக இவர் கருதப்படுகிறார். ஏறத்தாழ 50 ஆண்டுகளுக்கு மேலாக தமிழ்த் திரைப்படங்களில் நடித்தார்.

பிறப்பும், ஆரம்பகால வாழ்க்கையும்
--------------------------------

அங்கமுத்து 1914ஆம் ஆண்டு நாகப்பட்டினத்தில் பிறந்தவர். பெற்றோர்: எத்திராஜுலு நாயுடு - ஜீவரத்தினம். அங்கமுத்துவிற்கு 5 வயது இருக்கும்போது அவருடைய குடும்பம் சென்னைக்குக் குடிபெயர்ந்தது.

நாடகத்துறைப் பங்களிப்புகள்
--------------------------

அங்கமுத்துவின் ஏழு வயதில் தந்தையும், சில ஆண்டுகள் கழித்து தாயும் காலமானதால் ஏழாம் வகுப்புடன் படிப்பு தடைப்பட்டது. சண்முகம் செட்டியார் என்பவர் இவரை வேலூர் நாயர் கம்பெனியில் சேர உதவி செய்தார். சில மாதங்களுக்குப் பிறகு தஞ்சை கோவிந்தன் கம்பெனியில் சேர்ந்த அங்கமுத்து, திருடன் வேடமேற்று நாடகங்களில் நடித்தார். பின்னர் ரங்கசுவாமி நாயுடு கம்பெனியின் சார்பாக மலேசியா சென்றார்.

சில ஆண்டுகள் கழித்து பி. எஸ். ரத்னபாய் - பி. எஸ். சரஸ்வதிபாய் சகோதரிகள் நடத்திவந்த நாடகக் கம்பெனியில் இணைந்தார். எஸ். ஜி. கிட்டப்பா, எம்.கே. தியாகராக பாகவதர், கே. பி. சுந்தராம்பாள் போன்றவர்களுடன் நடித்ததால் இரசிகர்களிடத்து அங்கமுத்து நன்கு அறியப்பட்டார்.

திரைத்துறைப் பங்களிப்புகள்
--------------------------

1933 ஆம் ஆண்டு தயாரிக்கப்பட்ட நந்தனார் திரைப்படத்தில் நடிக்க அங்கமுத்துவிற்கு வாய்ப்பு கிடைத்தாலும், அவர் சென்னையில் ஒரு நாடகத்தில் நடித்துக் கொண்டிருந்ததால் இத்திரைப்படத்தில் நடிக்கவில்லை. 1934ஆம் ஆண்டு ரத்னபாய் - சரஸ்வதிபாய் சகோதரிகள் தயாரித்த பாமா விஜயம் படத்தில் அங்கமுத்து நடித்தார்.

1940, 1950 காலகட்டங்களில் பல திரைப்படங்களில் அங்கமுத்து நடித்தார். சிவாஜி கணேசன் அறிமுகமான பராசக்தி, ஏவிஎம்மின் முதல் படமான ரத்னாவளி ஆகியவற்றில் அங்கமுத்து நடித்திருந்தார். இவர் நடித்த கடைசித் திரைப்படம் குப்பத்து ராஜா ஆகும்.

திரைப்படப் படப்பிடிப்புக்கு வில்லு வண்டியில் வரும் வழக்கத்தை 1960கள் வரை அங்கமுத்து கொண்டிருந்தார்.

நடித்த திரைப்படங்களின் பட்டியல்
-------------------------------

1. ரத்னாவளி (1935)
2. மகாபாரதம் (1936)
3. மீராபாய் (1936)
4. சேது பந்தனம் (1937)
5. பக்த துளசிதாஸ் (1937)
6. மிஸ் சுந்தரி (1937)
7. சாமுண்டீஸ்வரி (1937)
8. பிரேமபந்தன் (1941)
9. சாந்தா (1941)
10. காலேஜ் குமாரி (1942)
11. உத்தமி (1943)
12. கண்ணம்மா என் காதலி (1945)
13. தியாகி (1947)
14. விசித்ர வனிதா (1947)
15. ஜம்பம் (1948)
16. தேவதாசி (1948)
17. கோகுலதாசி (1948)
18. காமவல்லி (1948)
19. பில்ஹணா (1948)
20. விஜயகுமாரி (1950)
21. கிருஷ்ண விஜயம் (1950)
22. ராணி (1952)
23. காதல் (1952)
24. குமாரி (1952)
25. ஜாதகம் (1953)
26. போன மச்சான் திரும்பி வந்தான் (1954)
27. வீரசுந்தரி (1954)
28. ரத்தக்கண்ணீர் (1954)
29. கல்யாணம் செய்துக்கோ (1955)
30. எங்கள் வீட்டு மகாலட்சுமி (1957)
31. தங்கமலை ரகசியம் (1957)
32. அன்பே தெய்வம் (1957)
33. புதுமைப்பித்தன் (1958)
34. பானை பிடித்தவள் பாக்கியசாலி (1958)
35. அதிசயப் பெண் (1959)
36. சொல்லுத்தம்பி சொல்லு (1959)
37. நாட்டுக்கொரு நல்லவள் (1959)
38. ராஜாமலைய சிம்மன் (1959)

பிற்கால வாழ்க்கை
----------------

அங்கமுத்து திருமணம் செய்துகொள்ளவில்லை. தனது இறுதிக் காலத்தில் பொருளாதார நெருக்கடிக்கு உள்ளான இவர் 1994ஆம் ஆண்டு காலமானார்.

மேற்கோள்கள்
-----------

1. ↑  மோகன் வி ராமன் (22 நவம்பர் 2013). "அங்கமுத்து தமிழ்த்திரையின் முதல் நகைச்சுவை நாயகி!". *தி இந்து (தமிழ்)*.. பார்த்த நாள்: 1 அக்டோபர் 2016.
**தாமசு எட்மண்டு டாம் பர்கெ** (*Thomas Edmund "Tom" Burke*) ஓர் அமெரிக்க ஓட்டப்பந்தய வீரராவார். 1875 ஆம் ஆண்டு சனவரி மாதம் 15 ஆம் தேதியன்று இவர் பிறந்தார். 1896 ஆம் ஆண்டு நடைபெற்ற முதலாவது ஒலிம்பிக் போட்டியின் 100 மற்றும் 400 மீட்டர் ஓட்டப் பந்தயங்களில் வெற்றி பெற்ற முதல் வீரராவார்.

வாழ்க்கைக்குறிப்பு
------------------

பர்க் 1875 ஆம் ஆண்டு மாசசூசெட்சில் பிறந்தார். தெற்கு பாசுடனில் உள்ள சஃபோல்க் தடகள சங்கம் மற்றும் பாசுடன் தடகள சங்கம் ஆகியவற்றிற்காக இவர் போட்டியிட்டார். 

பாசுடன் பல்கலைக்கழகச் சட்டப் பள்ளியில் மாணவராக இருந்த பர்கெ 1895 ஆம் ஆண்டு நடைபெற்ற தடகளப் போட்டிகளில் தொழில்முறை தடகள ஒன்றியப் பட்டத்தை வென்றார். இப்போட்டியில் பர்கெ 400 மீட்டர், 440 யார்டு போட்டிகளில் ஓடி வென்றார். இதன் மூலம் 400 மீட்டர், 440 யார்டு ஓட்டப்பந்தயங்களில் புகழ்பெற்ற தடகள வீரரானார். ஏதென்சு நகரில் 1896 ஆம் ஆண்டு நடைபெற்ற தொடக்க நவீன ஒலிம்பிக் போட்டிகளில் இவர் கலந்து கொண்ட முதல் நிகழ்வில் பல சிறந்த ஓட்டப்பந்தய வீரர்கள் இல்லை. வியக்கத்தக்க வகையில் பர்கெ 100 மீட்டர் பந்தயத்தை வென்றார். குதிகால் தொடக்க முறை எனப்படும் உடல் வளைந்த நிலையில் நின்று ஓடத் தொடங்குபவர் என்பதற்காகவும் பர்கெ அறியப்படுகிறார். இம்முறை அந்த நேரத்தில் அசாதாரணமானது ஆனால் இப்போது நிலையான பயன்பாட்டில் உள்ளது. இறுதிப் போட்டியில் பர்கெ 12.0 நொடிகளில் ஓடி முதல் பரிசை வென்றார். தொடக்க சுற்றில் இவர் மேலும் சிறப்பாக 11.8 நொடிகளில் ஓடியிருந்தார். 

இதே ஒலிம்பிக்கில், பர்கெ 400 மீட்டர் ஓட்டத்தையும் வென்றார். இந்த நிகழ்விற்கான பர்கெவின் நேரங்கள் தொடக்க சுற்றில் 58.4 நொட்டிகளாகவுனம் இறுதிப் போட்டியில் 54.2 நொட்டிகளாகவும் இருந்தது இரண்டு போட்டிகளிலும் பர்கெ முதலிடம் பிடித்தார். 

பின்னர் பர்கெ தனது வாழ்க்கையில் நீண்ட தூர ஓட்டங்களிலும் நிபுணத்துவம் பெற்றார். 440 யார்டு 880 யார்டு ஓட்ட நிகழ்வுகளில் கல்லூரிகள் சங்க அமெரிக்கத் தொழில் முறை தடகளப் பட்டங்களை வென்றார். 1896 ஒலிம்பிக்கில் பெற்ற வெற்றியால் ஈர்க்கப்பட்டு பாசுடனில் 1897 ஆம் ஆண்டில் நடைபெற்ற மராத்தான் நிகழ்வில் தொடக்க ஓட்டக்காரர்களில் ஒருவராக இருந்தார்.

பர்கெ பின்னர் ஒரு வழக்கறிஞரானார். ஆனால் ஒரு தடகள பயிற்சியாளராகவும், பாசுடன் செய்தியிதழ் போன்ற பத்திரிகைகளில் பகுதிநேர பத்திரிகையாளராகவும் இருந்தார், 

43 வயதாக இருந்தபோது இவர் முதலாம் உலகப் போரில் முதல் கப்பற்படை அதிகாரியாக நியமிக்கப்பட்டார். அமெரிக்க இராணுவத்தில் இந்த பதவியைப் பெற்ற மூத்த மனிதர் என்ற சிறப்பும் இவருக்கு உண்டு. 

1929 ஆம் ஆண்டு 53 ஆவது வயதில் ஒரு படகு விபத்தில் சிக்கி பர்கெ இறந்தார்.

மேற்கோள்கள்
-----------

1. ↑  "Thomas Burke". *Olympedia*. 20 December 2020 அன்று பார்க்கப்பட்டது.
2. ↑
3. ↑

மேலும் படிக்க
-------------

* Wallechinsky, David; Loucky, Jaime (2012). *The Complete Book of the Olympics* (2012 ). London: Aurum Press. பக். 43–44, 77. பன்னாட்டுத் தரப்புத்தக எண்:978-1-84513-695-6.
**லா யூனியன்** (La Union) என்பது பிலிப்பீன்சின் லூசோனின், இலோகொஸ் பிராந்தியத்தில் அமைந்துள்ள நான்கு மாகாணங்களில் ஒன்றாகும். இதன் தலைநகரம் சன் பெர்னான்டோ ஆகும். இம்மாகாணத்தில் 576 கிராமங்களும், 19 மாநகராட்சிகளும் உள்ளன. இதன் தற்போதைய மாகாண சபை ஆளுநர் மானுவேல் "மனோலிங்" சி. ஒர்ட்டேகா (Manuel "Manoling" C. Ortega) ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக லா யூனியன் மாகாணத்தின் சனத்தொகை 786,653 ஆகும். இதன் மொத்த நிலப்பரப்பளவு 1,497.7 சதுர கிலோமீற்றர்கள் ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 69ஆம் மாகாணமாகவும் சனத்தொகையின் அடிப்படையில் 36ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு , ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 21 ஜனவரி 2013 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  "Population of the provine". Archived from the original on 2011-07-09. 2017-01-10 அன்று பார்க்கப்பட்டது.CS1 maint: unfit url (link)
**டேவிசு ஆக்சிசனேற்றம்** (*Davis oxidation*) என்பது கீட்டோன்கள் அல்லது எசுத்தர்களிலிருந்து α-ஐதரக்சிலேற்றம் பெற்ற சேர்மங்களை உருவாக்கும் கரிம வேதியியல் வினையாகும். டேவிசு வினையாக்கி அல்லது இதையொத்த வேறு ஆக்சாசிரிடின் வினையாக்கிகள் இதற்காகப் பயன்படுத்தப்படுகின்றன. கீட்டோன் அல்லது எசுத்தரிலிருந்து அவற்றுடன் தொடர்புடைய ஈனோலேட்டை உருவாக்குவதற்காக காரச் சூழலில் வினை நிகழ்த்தப்படுகிறது.

இந்த வினை அமைடுகளுக்கு வேலை செய்வதாகக் காட்டப்பட்டுள்ளது.

வழிமுறை
-------

முதலில் காரமானது கீட்டோன் அல்லது எசுத்தரை அதனுடன் தொடர்புடைய ஈனோலேட்டாக மாற்றுகிறது. பின்னர், ஈனோலேட்டு எதிர்மின் அயனி ஒரு மின்னணு மிகுபொருளாக ஆக்சாசிரிடினின் ஆக்சிசனை எசு.என்2 எனப்படும் மின்னணு பதிலீடு இரு மூலக்கூற்று பொறிமுறையில் தாக்கி, ஓர் அரையிமைன் இடைநிலையை உருவாக்குகிறது. இந்த இடைநிலை பின்னர் ஒரு சல்பினிமைனாகப் பிரிக்கப்பட்டு, புரோட்டானேற்ற வினைக்குப் பின்னர் விரும்பிய α-ஐதராக்சிகீட்டோன் அல்லது α-ஐதராக்சியெசுத்தர் உருவாக்கப்படுகிறது.

மேற்கோள்கள்
-----------

1. ↑  Davis, Franklin A.; Vishwakarma, Lal C.; Billmers, Joanne G.; Finn, John (1 August 1984). "Synthesis of α-hydroxycarbonyl compounds (acyloins): direct oxidation of enolates using 2-sulfonyloxaziridines". *The Journal of Organic Chemistry* **49** (17): 3241–3243. doi:10.1021/jo00191a048.
2. ↑  David A. Evans; Morrissey, Michael M.; Dorow, Roberta L. (1985-07-01). "Asymmetric oxygenation of chiral imide enolates. A general approach to the synthesis of enantiomerically pure α-hydroxy carboxylic acid synthons". *Journal of the American Chemical Society* **107** (14): 4346–4348. doi:10.1021/ja00300a054.
தற்காலத் துருக்கியில் கிடைத்த கிரீசசின் தங்க நாணயம். ஏறத்தாழ கிமு 550 ஐச் சேர்ந்தது.
**கிரீசசு** (Croesus), லிடியாவின் அரசனாக இருந்தவன். ஈரோடோட்டசின் குறிப்பின்படி கிமு 560 இலிருந்து கிமு 546ல் பாரசீக அரசன் சைரசினால் தோற்கடிக்கப்படும் வரை பதினான்கு ஆண்டுகள் அரசாண்டான். கிரீசசு அவனது செல்வத்துக்காகப் பெயர்பெற்றவன். ஈரோடோட்டசும், போசானியாசும் இவனது கொடைகள் டெல்பியில் பாதுகாக்கப்பட்டு வந்ததாகக் குறிப்பிடுகின்றனர். கிரீசசின் வீழ்ச்சி கிரேக்கர்களிடம் ஆழமான தாக்கத்தை உண்டாக்கி அவர்களது நாட்காட்டியில் ஒரு நிலையான இடத்தையும் உருவாக்கியது. ஜே. ஏ. எசு. இவான்சு குறிப்பிட்டபடி, ஐந்தாம் நூற்றாண்டளவிலாவது கிரீசசு ஒரு தொன்மம் சார்ந்த பாத்திரம் ஆகி, வழமையான காலவரிசையின் கட்டுப்பாடுகளுக்கு அப்பால் நிற்பவனானான்.

மேற்கோள்கள்
-----------

1. ↑  The English name *Croesus* comes from the Latin transliteration of the Greek Κροῖσος, in Arabic and Persian قارون, *Qârun*.
2. ↑  "Croesus". Encyclopædia Britannica. Encyclopædia Britannica Online
3. ↑  Among them a lion of gold, which had tumbled from its perch upon a stack of ingots when the temple at Delphi burned but was preserved and displayed in the Treasury of the Corinthians, where Pausanias saw it (Pausanias 10.5.13). The temple burned in the archonship of Erxicleides, 548-47 BC.
4. ↑  J.A.S. Evans, "What Happened to Croesus?" *The Classical Journal* **74**.1 (October 1978:34-40) examines the legend and the date 547 BC.

இவற்றையும் பார்க்கவும்
----------------------

* 100 பொருட்களில் உலக வரலாறு
**பூர்னோ அகிடோக் சங்மா** (1947-2016) என்பவர் ஒரு இந்திய அரசியல்வாதி. மக்களவைத் தலைவராகவும் மேகாலயா முதலமைச்சராகவும் பதவி வகித்தவர். தேசியவாத காங்கிரசு கட்சியின் (NCP) நிறுவனர்களில் ஒருவர். இந்திய மக்களவைக்கு எட்டுமுறை தேர்ந்தெடுக்கப்பட்டார்.

பிறப்பும் படிப்பும்
-------------------

மேகாலயா மாநிலத் தலைநகர் ஷில்லாங்கில் பழங்குடியின வகுப்பைச் சார்ந்த குடும்பத்தில் 1947ஆம் ஆண்டு செப்டம்பர் 1 அன்று பி. ஏ. சங்மா பிறந்தார். அங்குள்ள புனித அந்தோணி கல்லூரியில் பி.ஏ பட்டம் பெற்றார். பின்பு, திப்ருகர் பல்கலைக்கழகத்தில் சர்வதேச உறவுகளில் எம்.ஏ பட்டம் பெற்றார். பின்பு எல்.எல்.பி பட்டமும் பெற்றார்.

அரசியல் வாழ்க்கை
----------------

1973இல் இளைஞர் காங்கிரஸில் துணைத் தலைவராக தேர்ந்தெடுக்கப்பட்டார். பின்பு தலைவராகவும் தேர்ந்தெடுக்கப்பட்டு அரசியலில் பரிணாம வளர்ச்சி அடைந்தார். 1975 - 1980 களில் மேகாலயா மாநில காங்கிரஸ் கட்சியின் பொதுச் செயலாளராகவும் தேர்ந்தெடுக்கப்பட்டார். 1988-1990 வரை மேகாலயா மாநில முதல்வராக இருந்தார்.

காங்கிரஸ் கட்சியுடன் எழுந்த கருத்து வேறுபாட்டின் காரணமாக சரத்பவார், தாரிக் அன்வர் ஆகியோருடன் சேர்ந்து தேசியவாத காங்கிரஸ் என்னும் கட்சியைத் தொடங்கினார். பின்பு அக்கட்சியின் தலைவரான சரத் பவார் காங்கிரஸ் கட்சியின் கொள்கைகளை பின்பற்றுவதை எதிர்த்து தேசிய திரிணமூல் காங்கிரஸ் கட்சியுடன் தன்னை இணைத்து கொண்டார். பின்பு அக்கட்சியில் இருந்து விலகி மீண்டும் தேசியவாத காங்கிரஸ் கட்சியில் சேர்ந்தார்.

மக்களவையில்
-----------

இந்திய மக்களவையின் 6ஆவது, 7ஆவது, 8ஆவது, 10ஆவது, 11ஆவது, 12ஆவது, 13ஆவது, 14ஆவது அவைகளில் தேர்ந்தெடுக்கப்பட்டார். கடைசியாக, மேகாலயாவின் எட்டாவது சட்டமன்றத்திற்கு மேற்கு காரோ குன்று மாவட்டத்தின் டுரா மக்களவைத் தொகுதியிலிருந்து தேர்ந்தெடுக்கப்பட்டார்.

### மந்திரி பதவியும், மக்களவைத் தலைவர் பதவியும்

* 1991 - 1993 - மத்திய நிலக்கரித் துறை இணை அமைச்சர்
* 1993 - 1995 - மத்திய தொழிலாளர் துறை இணை அமைச்சர்
* 1995 - 1996 - மத்திய தகவல் மற்றும் ஒளிபரப்புத் துறை காபினெட் அமைச்சர்
* 1996 - 1998 - மக்களவைத் தலைவர்

2012இல் நடைபெற்ற இந்தியக் குடியரசுத் தலைவர் தேர்தலில் போட்டியிடுவதற்கு ஆதரவு திரட்டினார். இவரை ஆதரிக்கப்போவதாக தமிழ்நாடு முதலமைச்சர் செ. செயலலிதாவும், ஒடிசா முதலமைச்சர் நவீன் பட்நாயக்கும் ஆதரவு தெரிவித்தனர்.

மேற்கோள்கள்
-----------

1. ↑
2. ↑  "List Of Members Of The Eight Megalaya Legislative Assembly". மேகாலயா சட்டமன்றம், அதிகாரப்பூர்வ இணையதளம். 2011-05-11 அன்று மூலம் பரணிடப்பட்டது. 2012-05-18 அன்று பார்க்கப்பட்டது.
3. ↑  "Jayalalithaa, Naveen Patnaik support Sangma for President, but Pawar not enthusiastic". *டைம்ஸ் ஆப் இந்தியா*. மே 18, 2012.. பார்த்த நாள்: மே 18, 2012.

வெளி இணைப்புகள்
---------------

* 
*
**தந்தி போவுது தபால் போவுது** எனும் இந்த விளையாட்டைச் சிறுவர் சிறுமியர் வட்டமாக உட்கார்ந்து ஆடுவர்.

ஒருவர் பட்டவர். அவருக்குத் தெரியாமல் ஒரு மணியாங்கல் வட்டத்தில் உள்ளவரிடையே கைமாறும். ஒருவர் கையில் கல் தங்கிவிட்டாலும், அவர் அடுத்தவரிடம் கல்லைக் கொடுத்துவிட்டது போல் நடிப்பார். இதனால் மணியாங்கல் யாரிடம் உள்ளது என்பது கல் வைத்திருப்பவரைத் தவிர யாருக்கும் தெரியாது. மூன்று சுற்று கைமாற்றம் நிகழ்வதற்கு முன் பட்டவர் யாரிடம் கல் உள்ளது என்று சொல்லிவிட வேண்டும். 

சொல்லாவிட்டால் பட்டவரைக் குனியவைத்து அவர் முதுகில் ஆளுக்கொரு தட்டு தட்டுவர். சொல்லிவிட்டால் கல் வைத்திருந்தவர் முதுகில் அனைவரும் தட்டுவர். இப்படி ஆட்டம் முடிந்தபின் மீண்டும் புதிதாகப் பட்டவர் தேர்ந்தெடுக்கப்பட்டு அடுத்த ஆட்டம் தொடரும்.

கல்லைக் கடத்தும்போது எல்லாரும் சேர்ந்து பாட்டுப் பாடுவர்.

தந்தி போவுது
தபால் போவுது
திரும்பத் திரும்ப இசையுடன் பாடுவர்.

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

* இரா. பாலசுப்பிரமணியம், *தமிழர் நாட்டு விளையாட்டுகள்,* உலகத் தமிழாராய்ச்சி நிறுவனம் வெளியீடு, 1980
**ஒத்தோவியோ குவாத்ரோச்சி**  (Ottavio Quattrocchi) (1939 - 12 ஜூலை 2013) இந்தியாவில் போபர்ஸ் ஊழல் வழக்கில் கையூட்டுகளுக்கு இடைவழியாக செயல்பட்டதாக 2009ஆம் ஆண்டுவரை குற்றஞ்சாட்டப்பட்டு தேடப்பட்டு வந்த ஓர் இத்தாலிய வணிகராவார். இவர் 12 ஜூலை 2013 அன்று மாரடைப்பால் மிலன் நகரில் இறந்தார்.

இந்த ஊழல் வழக்கில் குவாத்ரோச்சியின் பங்கும் அப்போதைய இந்தியப் பிரதமர் ராஜீவ் காந்தியுடன், அவரது இத்தாலிய மனைவி சோனியா காந்தி வழியே, ஏற்பட்டிருந்த நெருக்கமும் 1989ஆம் ஆண்டு நாடாளுமன்றத் தேர்தலில் இந்திய தேசிய காங்கிரசு தோல்வியுற காரணமாக அமைந்திருந்தது. பத்தாண்டுகள் கழித்து (1999), நடுவண் புலனாய்வுச் செயலகம் (சிபிஐ) இந்த ஊழல் வழக்கில் கையூட்டுகள் கைமாற இவர் வழித்தடமாக இருந்ததாக குற்றப்பத்திரிகையில் குறிப்பிட்டது. சூன் 2003ஆம் ஆண்டு பன்னாட்டுக் காவலகம் குவாத்ரோச்சியும் அவரது மனைவி மாரியாவும் இலண்டன் வங்கி பிஎஸ்ஐ ஏஜியில் மூன்று மில்லியன் மற்றும் ஒரு மில்லியன் அமெரிக்க டாலர்கள் வைத்திருந்ததாக வெளியிட்ட பின்னணியில் இக்குற்றச்சாட்டு வலுவடைந்தது. முடக்கப்பட்டிருந்த இந்த வங்கிக் கணக்குகள் எதிர்பாராதநிலையில், இதனை முடக்க உத்தரவிட்டிருந்த சிபிஐக்குத் தெரியாமலே, சனவரி 2006 ஆம் ஆண்டு இந்திய சட்ட அமைச்சகத்தால் முடக்கம் நீக்கப்பட்டது.

6 பிப்ரவரி 2007 அன்று ஓத்தோவியோ குவாத்ரோச்சி அர்கெந்தீனாவில் பன்னாட்டுக் காவலக பிடியாணையின் கீழ் காவலில் வைக்கப்பட்டார். இருப்பினும் அவரை இந்தியாவுக்கு நாடு கடத்தும் முயற்சிகள் தோல்வியடைந்ததால், அரைமனது முயற்சிகளை மேற்கொண்டதாக நடுவண் புலனாய்வுச் செயலகம் விமரிசிக்கப்பட்டது. இந்தியா இந்த நாடுமீட்பு வழக்கில் தோல்வியடைந்ததற்கு "தகுந்த சட்டபூர்வ ஆவணங்களைக் கூட அளிக்கவில்லை" என்று வழக்கு நீதிபதி குறிப்பிட்டிருந்தார். இந்தியாவிற்கு தர்மசங்கடமாக குவாத்ரோச்சியின் சட்டச் செலவுகளையும் ஏற்குமாறு அர்ச்சென்டினா நீதிமன்றம் உத்தரவிட்டது.

சனவரி,2011ஆம் ஆண்டு வருமானவரி மறு ஆய்வு தீர்ப்பாயம் குவாத்ரோச்சி மற்றும் வின் சாதாவிற்கு 41 கோடி இந்திய ரூபாய்கள் தரகாக கைமாறியது எனவும் இதற்கான வருமானவரியை அவர்கள் செலுத்த வேண்டும் என்றும் தீர்ப்பு வழங்கியது இந்த வழக்கை திரும்பப் பெற நடுவண் புலானாய்வுச் செயலகம் உச்ச நீதிமன்றத்தில் தொடர்ந்துள்ள வழக்கில் திருப்பம் ஏற்படுத்தி உள்ளது.

மேற்கோள்கள்
-----------

1. ↑  "" Decade old Interpol Red Corner Warrant against Ottavio Quattrocchi removed by CBI, Economic Times
2. ↑  Ottavio Quattrocchi dies of heart attack in Milan
3. ↑  Neeraj Mishra and Priya Sahgal (January 30, 2006). "The Q Files". இந்தியா டுடே. Archived from the original on ஆகஸ்ட் 17, 2007. .
4. ↑  
Sheela Bhatt (2006-01-16). "This is not about Bofors". ரெடிப்.காம். .
5. ↑  
Datta, Saikat (2007-03-12). "More Q's Than A's: The CBI trips over itself in the latest Quattrocchi goof-up". Outlook.. பார்த்த நாள்: 2007-03-06.
6. ↑  Sumon K Chakrabarti (2007-06-16). "How CBI let Quattrocchi slip away". சிஎன்என்-ஐபிஎன். Archived from the original on 2007-12-03.. பார்த்த நாள்: 2007-06-16.
7. ↑  
Sirohi, Seema (2007-03-12). "What Quattrocchi Jr Says". *Outlook*.. பார்த்த நாள்: 2007-03-06.
8. ↑  Indo-Asian News Service (March 10, 2007). "Congress, Sonia want Q's extradition: Digvijay Singh". ஹிந்துஸ்தான் டைம்ஸ். Archived from the original on 2012-02-14.. பார்த்த நாள்: 2006-06-19.
9. ↑  
SPECIAL CORRESPONDENT (சனவரி 03, 2011). "I-T Tribunal nails Chadha, Quattrocchi". த இந்து.. பார்த்த நாள்: 2011-01-05.

வெளியிணைப்புகள்
---------------

* வருமானவரி மறுஆய்வு தீர்ப்பாயத்தின் அறிக்கை
**தந்திர சூடாமணி** (*Tantra Chudamani*) என்பது சமக்கிருதத்தில் எழுதப்பட்ட தந்திரங்கள் (மந்திர தந்திரங்கள்) அடங்கிய ஒரு நூலாகும். தந்திர நூல்கள் பல இருப்பினும் அவற்றிற்கெல்லாம் சூடாமணி போல் விளங்குவதால் இந்நூல் இப்பெயர் பெற்றது. இந்த நூலில் உள்ள ’’பீட நிர்ணய தந்திர தோத்திரத்தின்’’ படியே அம்மனின் 51 சக்தி பீடங்கள் கண்டறியப்படுகின்றன. சக்தி பீடங்கள் பற்றிய குறிப்புகள் பல நூல்களில் இருந்தாலும் அவற்றிலெல்லாம் தெளிவான குறிப்புகள் இல்லை. இந்நூலில் சக்தி பீடத்தின் பெயர், அங்குள்ள தேவியின் பெயர், அங்குள்ள பைரவரின் பெயர் மற்றும் தேவியின் உடல் பகுதி ஆகியவை தெளிவாக விளக்கப்பட்டுள்ளது.

இந்த பீட நிர்ணய தந்திர தோத்திரத்தில் சிவபெருமான் தேவியிடம் சக்தி பீடங்கள் பற்றிக் கேட்க, தேவியே தனக்குரிய சக்தி பீடங்கள் பற்றிக் கூறுவதாக அமைந்துள்ளது.

இவற்றையும் பார்க்கவும்
----------------------

1. காமாக்யா கோவில்
2. ஆதி சக்தி பீடங்கள்
3. மகா சக்தி பீடங்கள்

மேற்கோள்கள்
-----------

1. ↑  "Pitha Nirnaya/ Maha Pitha Nirupanam from Tantra Chudamani". 2015-08-19 அன்று மூலம் பரணிடப்பட்டது. 2015-05-13 அன்று பார்க்கப்பட்டது.

வெளி இணைப்புகள்
---------------

* www.shaktipith.com பரணிடப்பட்டது 2015-03-17 at the வந்தவழி இயந்திரம்